Cuneiform Tablet Kt 91/k 298 (AKT 8 102)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
i-na ba-áb ḫa-ra-ni-šu ša e-lá-ma um-ma pí-lá-aḫ-a-šùr-ma a-na e-lá-ma-ma lá-qé-ep DUMU i-li-a ku-nu-im AN.NA a-na 70 ḫa-am-ša-tim ú-kà-lam um-ma e-lá-ma-ma i-a-am AN.NA-ki le-qé-ma gi₅-im-lá-ni a-na 20 ḫa-am-ša-tim 8 GÍN.TA lá ta-ba-ta-qám um-ma pí-lá-aḫ-a-šur-ma 8 GÍN.TA AN.NA a-lá-qé-ma a-ta-BA mì-nam ta-da-nam um-ma e-lá-ma-ma ú a-na-ku iš-tù a-lim{ki} i-na tù-a-ri-a 15 ma-na KÙ.BABBAR a-da-na-kum a-na a-lim{ki} tù-šé-ba-al ší-a-ma-tim i-ša-ú-mu-ni-kum ta-be-el-šu IGI GÍR ša a-šur ší-bu-tí a-dí-in i-na ba-áb ḫa-ra-ni-šu ša e-lá-ma um-ma pí-lá-aḫ-a-šùr-ma 15 ma-na KÙ.BABBAR ṣa-ru-pá-am ni-is-ḫa-sú DIRI ša-du-a-sú ša-bu-ú a-dí-na-kum a-na a-lim{ki} i-na e-ra-bi-kà-ma 1 GÚ AN.NA ša-ma-am ú a ší-tí KÙ-pì-a TÚG.ḪI.A ša-ma-am iš-tí ANŠE-ri-kà pá-ni-im šé-bi₄-lam um-ma e-lá-ma-ma ú-šé-ba-lá-kum IGI GÍR ša a-šur ší-bu-tí a-dí-in